Dovŕšenie transformácie systému zabezpečenia
vzťahov Slovenskej republiky k zahraničným Slovákom

Predkladacia správa

	Predložený materiál bol vypracovaný v nadväznosti na uznesenie vlády SR k návrhu transformácie systému zabezpečenia vzťahov Slovenskej republiky k zahraničným Slovákom č. 1146 zo dňa 22. decembra 1999, ktoré uložilo ministrovi kultúry a splnomocnencovi vlády SR pre zahraničných Slovákov predložiť na rokovanie vlády návrh opatrení na dovŕšenie transformácie systému zabezpečenia vzťahov Slovenskej republiky k zahraničným Slovákom.

	Návrh opatrení na dovŕšenie transformácie systému zabezpečenia vzťahov Slovenskej republiky k zahraničným Slovákom bol spracovaný s využitím odborných podkladových materiálov profilových ústredných orgánov štátnej správy.

	Navrhované riešenie zohľadňuje skúsenosti z pôsobenia splnomocnenca vlády SR pre zahraničných Slovákov, ako aj aktuálne a perspektívne potreby na riešenie danej problematiky. Základnou myšlienkou je prenechanie čiastkových úloh súvisiacich s komplexným problémom vzťahu k zahraničným Slovákom jednotlivým rezortom – ústredným orgánom štátnej správy – v ktorých sú tieto úlohy na základe platnej legislatívy lokalizované a ktoré musia niesť za výkon štátnej správy v danej oblasti plnú zodpovednosť. 

	Materiál obsahuje návrh opatrení na dovŕšenie transformácie vzťahu Slovenskej republiky k zahraničným Slovákom a komparatívny prehľad zabezpečovania krajanskej problematiky v európskych krajinách, ktoré majú svoje menšiny v zahraničí.

	Súčasťou materiálu sú prílohy:

Prehľad hlavných ukazovateľov inštitucionálneho zabezpečenia krajanskej politiky v niektorých štátoch Európy.
Uznesenie vlády č. 1146/1999.